Inglased võtsid nüüd omakorda Kuangtšouvani hankimise ajen­diks, et nõuda hiinlastelt kompensatsiooni. Hiina valitsus andis järele ja 9. VI 1898 sõlmiti leping Hongkongi territooriumi laienda­mise asjus. Inglismaa saavutas Hongkongi ala  laiendamise kuni 200 ruutmiili üldulatuseni ja vasakul ning paremal pool Kaoluni pool­saart olevad merelahed Mirsbay ja Deepbay. Kaoluni linnas jäeti Hiina ametnikele jurisdiktsiooniõigus seevõrra, kuivõrra see sobis militaarnõuetega Hongkongi kaitsemise asjus.